Správy mestského rozhlasu

Vážení občania,

* Oznamujeme občanom mesta Námestovo bývajúcim v rodinných domoch, že kompostéry sú vydávané v počte 1 ks do rodinného domu s prideleným súpisným číslom na zbernom dvore Technických služieb v Námestove každú stredu od 7.00 hod do 20.00 hod. Je potrebné si priniesť občiansky preukaz.
* Od štvrtka 12. septembra bude obmedzená premávka na Ul. Miestneho priemyslu a na uliciach pozdĺž Námestia A. Bernoláka z dôvodu začínajúcich rekonštrukčných prác. Prosíme o trpezlivosť pri obmedzení premávky.
* Firma PS-PLUS s. r. o. uskutoční dňa 14. septembra t. j. v sobotu výkup odpadového papiera formou výmeny za toaletný papier nasledovne:

V čase od 10.00 do 10.30 hod. na Čerchloch pri budove Jednoty.

V čase od 10.30 do 11.00 hod. na Námestí Antona Bernoláka – parkovisko.

V čase od 11.00 do 11.30 hod. na Brehoch – parkovisko za Papučou.

Vykupuje sa nasledovný papier: noviny, letáky, časopisy, knihy a kancelársky papier previazaný špagátom.

Pri väčšom množstve odber na vami zvolenom mieste po telefonickom dohovore na t. č.: 0918 748 661.

Ing. Dušan Jendrašík

prednosta MsÚ